《木兰花慢·听都人共语》
宋代·郭居安

听都人共语，又还是、岁逢庚。记今帖频催，衮衣将至，绣幰先迎。今歌六宫齐奏，到而今、犹唱贺升平。千岁人间福本，天公著意看承。秋深。帘卷空明。问西子，最宜晴。喜新来多暇，玉醪龙炙，菊院花城。明年耳孙头上，更君王、亲点泥金。兜率摩耶住世，长看佛度众生。

作者简介：郭居安，字应酉，号梅石。早年为贾似道门客，宋末监进奏院。临安失陷，奔赴崖山继续抗元。事见《自堂存稿》卷三《扶惫效死清事久废奏院郭公应酉以旧翘馆客自杭来谈江上师溃及京城非才误著极为不平且辱惠书明日又为岭海之行勉强用韵》诗。